**Hariliku väärtuse hindamisaruanne.**

**Laiaselja bussiootekoda  
Keskranna bussiootekoda**

**Hinnatav vara**

1. Saare maakonnas Saaremaa vallas Keskranna külas asuv **Keskranna bussiootekoda**  kinnisasi (katastritunnus 71401:001:3460, registriosa nr 23308550, riigi kinnisvararegistri kood KV112040, pindala 38 m², sihtotstarve transpordimaa).
2. Saare maakonnas Saaremaa vallas Mändjala külas asuv **Laiaselja bussiootekoda**  kinnisasi (katastritunnus 71401:001:3477, registriosa nr 23303850, riigi kinnisvararegistri kood KV112039, pindala 46 m², sihtotstarve transpordimaa).

**Hindamise eesmärk**

Harilik väärtus RVS § 33 lõike 1 punkti 1 alusel vara otsustuskorras tasuta võõrandamiseks kohalikule omavalitsusele.

Riigitee nr 77 Kuressaare Sääre KM 11,226–21,150 Mändjala-Läätsa rekonstrueerimisega seoses rajati kaks bussipeatuste ootepaviljoni RMK halduses olevatele Eesti Vabariigile kuuluvatele maadele.

Maanteeameti (nüüd Transpordiamet) ja Saaremaa valla vahel sõlmitud koostöölepingu NR 1- 12/20/1896-1 punkti 2.4. järgi korraldab ja rahastab kohalik omavalitsus projekti raames bussipeatuste ootepaviljonide rajamiseks vajalike maade omandamist või nende koormamist piiratud asjaõigusega. Transpordiameti Lääne üksuse ehituse projektijuht Toomas Magus kinnitab oma meilivastuses Saaremaa vallale, et vastavalt koostöökokkuleppe punktile ja ühistranspordiseaduse § 13 lõige 1, punkt 4 alusel korraldab vallavalitsus oma haldusterritooriumil ühistranspordi taristu objektide planeerimist, rajamist, korrashoidu ja kasutamist ning rakendab meetmeid ühissõidukitele soodusliiklusolude loomiseks. Seega bussiootepaviljonide rajamiseks vajaliku maa omandab Saaremaa vald Eesti Vabariigilt endale ühistranspordiseadusest tulenevate kohustuste täitmiseks.

**Hinnatava kinnisasja jääkmaksumus bilansis on:**

1. Keskranna bussiootekoda **0 eurot;**
2. Laiaselja bussiootekoda **0 eurot**.

**Harilik väärtus**

Tulenevalt 09.03.2023 määruse nr 22 „Kinnisasja erakorralise hindamise kord“ § 12 lg 5 võib riigile kuuluval kinnisasjal aktiivse turu puudumisel kasutada väärtusena kinnisasja jääkmaksumust bilansis, kui kinnisasja jääkmaksumus bilansis kajastab õiglast väärtust ja kinnisasi võõrandatakse või antakse kasutusele avaliku sektori üksusele. Sama määruse § 13 p 2 sätestab, et aktiivne turg loetakse puuduvaks kinnisasjadel, mille olemasolev või kavandatav kasutus on seotud üksnes tehnovõrgu ja –rajatise või teega.

**Hindamisaruande koostaja ja koostamise kuupäev**

Hindamisaruande koostaja nimi: Ere Kaaristu

Hindamisaruande koostamise kuupäev: 13.07.2023